ഖത്തര് പി.സി.എഫ് പൂന്തുറ സിറാജ് അനുസ്മരണം നടത്തി ദോഹ : നിസ്വാര്ത്ഥനായ ആത്മാര്ത്ഥതയുള്ള രാഷ്ട്രീയ പ്രവര്ത്തകനായിരുന്നു പൂന്തുറ സിറാജെന്ന് കാട്ടാകട എം.എല് എ ഐ ബി സതീഷ് പറഞ്ഞു ഖത്തര് പി.സി.എഫ് ഓണ്ലൈന് വഴി സംഘടിപ്പിച്ച പൂന്തുറ സിറാജ് അനുസ്മരണം ഉദ്ഘാടനം ചെയ്യുകയായിരുന്നു അദ്ദേഹം മഅദനിയുട രാഷ്ട്രീയം ജനങ്ങളിലെത്തിക്കാന് കഠിനമായി യത്നിച്ച നേതാവായിരുന്നു സിറാജെന്ന് അദ്ദേഹം ചൂണ്ടിക്കാണിച്ചു അടിയാള പിന്നാക്ക മതന്യൂനപക്ഷങ്ങളുടെ അവകാശസംരക്ഷണത്തിനുവേണ്ടിയുള്ള പോരാട്ടങ്ങളില് പൂന്തുറ സിറാജ് വഹിച്ച പങ്ക് വളരെ വലുതാണെന്ന് മുഖ്യപ്രഭാഷണം നടത്തിയ അരുവിക്കര എം.എല്.എ അഡ്വ: ജി സ്റ്റീഫന് പറഞ്ഞു. ആരെയും ആകര്ഷിക്കുന്ന വ്യക്തിത്വത്തിന്്റെ ഉടമയായിരുന്ന പൂന്തുറ സിറാജ് മതേതര വിശ്വാസത്തില് ഉറച്ചു നിന്നുകൊണ്ടുള്ള പ്രവര്ത്തനമാണ് അദ്ദേഹം നടത്തിയിട്ടുള്ളതെന്ന് പ്രമുഖ പരിസ്ഥിതി സാമൂഹിക പ്രവര്ത്തകന് സി. ആര് നീലകണ്ഠന് അനുസ്മരിച്ചു ഖത്തര് പി സി എഫ് പ്രസിഡന്റ് നൗഷാദ് അണ്ടൂര്കോണം അധ്യക്ഷത വഹിച്ചു, സാമൂഹിക പ്രവര്ത്തക ബേബി ജയരാജ് പിഡിപി സംസ്ഥാന വൈസ് ചെയര്മാന് കെ ഇ അബ്ദുല്ല, സ്വാമി വര്ക്കല രാജ് സംസ്ഥാന സെക്രട്ടറി സാബു കൊട്ടാരക്കര , അഡ്വ: കാഞ്ഞിരമുറ്റം സിറാജ് സംസ്ഥാന സെക്രട്ടറിയേറ്റ് മെമ്ബര് ടി എ മുജീബ് റഹ്മാന് പി ടി യു സി സംസ്ഥാന സെക്രട്ടറി നടയറ ജബ്ബാര്, ഖത്തര് പി.സി.എഫ് നേതാക്കളായ ശഫാഅത്ത് വെളിയംകോട്, ഷഫീര് ഖാന് ആര്യനാട് , ഷിഹാബ് പല്ലന തുടങ്ങിയവര് സിറാജ് അനുസ്മരണ പ്രഭാഷണങ്ങള് നടത്തി. ട്രഷറര് ഷാജഹാന് മാരാരിത്തോട്ടം നന്ദിപറഞ്ഞു. ഷഫീക് അറക്കല്